Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) i članka 18. stavka 1. podstavka 27. Statuta Općine Jelenje („Službene novine Primorsko-goranske županije“ broj 33/09, 13/13, 6/16 i 17/2017 i „Službene novine Općine Jelenje“ broj 5/2018, 11/18, 29/20, 39/21, 43/21-pročišćeni tekst) Općinsko vijeće Općine Jelenje na 14. sjednici održanoj dana 6. srpnja 2023. donosi

**ODLUKU**

**o izmjenama i dopunama Odluke o određivanju koeficijenata za obračun bruto plaće službenika i namještenika u Jedinstvenom upravnom odjelu Općine Jelenje („Službene novine Općine Jelenje“ broj 51/22)**

**Članak 1.**

U Odluci o određivanju koeficijenata za obračun bruto plaće službenika i namještenika u Jedinstvenom upravnom odjelu Općine Jelenje („Službene novine Općine Jelenje“ broj 51/22 – dalje u tekstu: Odluka) iz naslova odluke briše se riječ „bruto”.

**Članak 2.**

U članku 1. Odluke briše se riječ „bruto”.

**Članak 3.**

Članak 3. Odluke mijenja se i sada glasi:

Koeficijenti za obračun plaće službenika i namještenika u Jedinstvenom upravnom odjelu Općine Jelenje utvrđuju se prema popisu radnih mjesta kako slijedi:

„**POPIS RADNIH MJESTA**

|  |  |  |  |
| --- | --- | --- | --- |
| Potkategorija  radnog mjesta | Naziv radnog mjesta | Klasifikacijski rang | Koeficijent |
| **RADNA MJESTA I. KATEGORIJE** | | | |
| Glavni rukovoditelj | Pročelnik Jedinstvenog upravnog odjela | 1. | 2,260 |
| Rukovoditelj | Voditelj Odsjeka općih i pravnih poslova | 4. | 1,920 |
| Voditelj Odsjeka za komunalne poslove | 4. | 1,920 |
| Voditelj Odsjeka za proračun i financije | 4. | 1,920 |
| **RADNA MJESTA II. KATEGORIJE** | | | |
| Savjetnik | Savjetnik za komunalne poslove | 5. | 1,540 |
| Viši stručni suradnik | Viši stručni suradnik za financijsko-računovodstvene poslove | 6. | 1,460 |
| Viši stručni suradnik za urbanizam, prostorno planiranje i komunalno gospodarstvo | 6. | 1,460 |
| **RADNA MJESTA III. KATEGORIJE** | | | |
| Stručni suradnik | Stručni suradnik za obrazovanje, sport, kulturu, socijalnu skrb, sigurnost i projekte | 8. | 1,390 |
| Stručni suradnik za općinske prihode | 8. | 1,390 |
| Stručni suradnik za komunalno i prometno redarstvo | 8. | 1,390 |
| Referent | Administrativni referent | 11. | 1,190 |
| Referent-komunalni redar | 11. | 1,190 |

„

**Članak 4.**

Članak 4. Odluke mijenja se i sada glasi:

„Službenik koji uz poslove svog radnog mjesta obavlja i poslove službenika za informiranje i/ili službenika za nepravilnosti i/ili službenika za zaštitu osobnih podataka ostvaruje pravo na fiksni dodatak u iznosu od 2% obračunskog koeficijenta.

Službeniku koji ima određenu dostupnost 24 sata na dan, 7 dana u tjednu, pripada fiksni dodatak u iznosu od 2% obračunskog koeficijenta.“

**Članak 5.**

Članak 5. Odluke briše se.

**Članak 6.**

U članku 6. Odluke briše se tekst “od 18. rujna 2013. godine KLASA: 010-10/19-01/14, i Izmjene i dopune“.

**Članak 7.**

Ova Odluka stupa na snagu osmog dana od dana objave u Službenim novinama Općine Jelenje.

KLASA: 024-04/23-01/5

URBROJ: 2170-20-03-03/09-23-5

U Dražicama 6. srpnja 2023.

OPĆINSKO VIJEĆE OPĆINE JELENJE

PREDSJEDNICA

Izabela Nemaz